Pa Kina, October 18
Pa juba pa juba saka mwitundaika anwe bene na bene.—Hebe. 3:13.
Bansemi bamo kechi batundaika baana babo ne, mambo a kuba’mba bansemi babo nabo kechi bebatundaikanga ne. Bamingilo bavula bejizhanya’mba kechi bebatundaika ku bakulumpe babo ba nkito ne. Mu kutundaika muntu mwavwangwa ne kumusanchila pa bintu byo auba bulongo. Twakonsha kutundaika bakwetu kupichila mu kwibabuula’mba baji na byubilo byawama nangwa kwamba byambo ‘bitekenesha aba balefulwa.’ (1 Tesa. 5:14, tubyambo twa munshi.) Kyambo kya Kingiliki kyatuntululwa’mba “lutundaiko” kilumbulula “kwinyemena.” Kimye kyo twingijila pamo na balongo ne banyenga, ke kimye kyawama kya kwamba byambo bya kwibatundaika. (Sapwi. 4:9, 10) Nanchi bakwetu bayuka ene mambo o twibatemenwa ne kwibasanchila nyi? Saka tukyangye kukumbula buno bwipuzho, patanshi twafwainwa kulanguluka pa bino byambo bya maana bya kuba’mba: “Byambo byaambiwa pa kimye kyafwainwa, byawama bingi!”—Maana 15:23. w16.11 1:3-5
Pa Kitanu, October 19
Talai! Byo kyawamapo ne byo kitutokela ku muchima balongo kwikala pamo saka bakwatankana!—Sala. 133:1.
Lesa waambijile jimo bikekala bantu banji kulutwe amba: “Nkebakwatankanya pamo nobe mikooko iji mu kipaka.” (Mika 2:12) Kabiji Yehoba waambijile jimo kupichila mwi ngauzhi Zefwaniya amba: “Kabiji pa kyokya kimye nkalula mulaka wa mitundu ya bantu kwikala ke mulaka wawama [wa bukine bwa mu Binembelo], pa kuba’mba bonse baketenga pa jizhina ja Yehoba, ne kumwingijila na muchima umo [nangwa’mba ‘kumupopwela saka bakwatankana,’ tubyambo twa munshi].” (Zefwa. 3:9) Tusanta bingi pa kupopwela Yehoba saka twakwatankana. Kyamwekeshatu patoka kuba’mba lujimuno lwa mu Buku wa Lesa lwakwashishe bena Kilishitu ba mu myaka kitota kitanshi mu Kolinda ne ku mapunzhatu akwabo kutwajijila kwikala batoka, kwikala mu mutende ne kukwatankana mu bipwilo. (1 Ko. 1:10; Efi. 4:11-13, tubyambo twa munshi; 1 Pe. 3:8) Lelo jino, bantu ba Lesa babena kusapwila kyaswa muchima wa Lesa ntanda yonse na mambo a kukwatankana. w16.11 2:16, 18
Pa Kibelushi, October 20
Anweba . . . “yenu bañanga ba bufumu, kisaka kyazhila, bantu baikala kya bunonshi, kuba’mba musapwile byawamisha mu mapunzha onse” bya yewa wimwichile byo mwajinga mu mfishi.—1 Pe. 2:9.
Pa myaka yavula Yesu saka abwela kala mwiulu, bantu bavula batangilenga Baibolo mu Kingiliki nangwa mu Kilatini. Onkao mambo, baesakenyenga mafunjisho aji mu Mambo a Lesa na mafunjisho a chechi. Bintu byo batangilenga mu Baibolo byalengejile bamo kuzhinauka mafunjisho a bubela o bafunjishenga mu chechi, pano bino, bachinanga kwamba pa bino bintu mambo a kuba’mba bakonsheshe kwibepaya. Mu kuya kwa kimye, bantu bachechetu bo baambanga Kingiliki ne Kilatini, kabiji bantangi ba mu chechi bakainyenga kutuntulula Mambo a Lesa mu milaka yaambanga bantu bavula. Muntu yense wakananga byo bafunjishanga mu chechi bamukambulanga. Bakalume ba Lesa bashingwa bapwilanga pamo mu mabumba mu bufyamfya, kabiji bamo kechi bapwilanga pamo ne. “Bañanga ba bufumu,” ko kuba’mba bashingwa kechi bakasulukile kupopwela Lesa ne. Babilona Mukatampe kechi washijilepo bantu kaanya ka kuba byo bakeba ne. w16.11 4:8, 10, 11
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn